IIG โบรกแนะซื้อเป้า 44 บ. หลังปัญหา GPM เริ่มคลี่คลาย ย้ำเป้ารายได้ปีนี้โตแตะ 950 ล้าน
IIG โบรกเชียร์ซื้อเป้า 44 บาท หลังปัญหา GPM เริ่มคลี่คลาย ย้ำเป้ารายได้ปีนี้โตแตะ 950 ล้าน ปีหน้าทะลุ 1.4 พันลบ.
IIG โบรกเชียร์ซื้อเป้า 44 บาท หลังปัญหา GPM เริ่มคลี่คลาย ย้ำเป้ารายได้ปีนี้โตแตะ 950 ล้าน ปีหน้าทะลุ 1.4 พันลบ.
29 พ.ย. 2565

บล.ดาโอ ระบุในบทวิเคราะห์วันนี้(29 พ.ย.65) ว่า บริษัท ไอแอนด์ไอ กรุ๊ป จำกัด (มหาชน) หรือ IIG ปรับคำแนะนำขึ้นเป็น “ซื้อ” ราคาเป้าหมายที่ 44.00 บาท อิง DCF โดยมีมุมมองเป็นกลางจากงาน SET Opportunity Day (28 พ.ย.65) โดยมีประเด็นหลักดังนี้ 1.บริษัทยังคงเป้ารายได้ปี 65-66 ที่ 950 ล้านบาท และ 1.4 พันล้านบาท ตามลำดับ หนุนโดย organic และ inorganic growth (M&amp;A), 2. ปัญหา GPM ถูกกดดันคาดว่าจะเริ่มคลี่คลายได้ตั้งแต่ไตรมาส 4/65 เป็นต้นไป จากต้นทุน outsourcing ดีขึ้นหลังดีล M&amp;A กับ Lansing และการทยอยเปลี่ยนสัญญากับลูกค้าให้เป็น USD จะลดผลกระทบจากค่าเงิน ผันผวน และ 3.อยู่ระหว่างศึกษาดีล M&amp;A คาดว่าจะสามารถประกาศได้ 1 ดีล ในช่วงไตรมาส 1/66 (ยังไม่มีรายละเอียด)
โดยยังคงประมาณการกำไรปกติปี 65 ที่ 97 ล้านบาท โต 22% เทียบช่วงเดียวกันของปีก่อน แนวโน้มไตรมาส 4/65 เติบโต เทียบช่วงเดียวกันของปีก่อน และเทียบไตรมาสก่อนหน้า จากฐานรายได้ที่สูงขึ้นและปัจจัยฤดูกาล
ด้านราคาหุ้น underperform SET ลดลง 24% ในช่วง 3 เดือนที่ผ่านมา อย่างไรก็ตามเชื่อว่าราคาหุ้นจะกลับมา outperform SET ได้ในระยะถัดไปหลังปัญหาเรื่อง GPM ถูกกดดัน ซึ่งเป็นปัจจัย overhang มาในช่วงก่อนหน้าเริ่มคลี่คลายลง และจะทำให้ตลาดกลับมาให้น้ำหนักกับ potential growth สำหรับธุรกิจ cloud service อีกครั้ง